
2008. február 12-i üléséről készült jegyzőkönyvéből

24.
Előterjesztés a közoktatási intézmények működési, felvételi körzethatárainak módosításáról


Előadó: dr. Dietz Ferenc polgármester 
Szentendre Város Önkormányzat Képviselő-testületének

61/2008. (II.12.) Kt. sz. határozata:
1.
Szentendre Város Önkormányzat Képviselő-testülete az önkormányzati fenntartású alapfokú közoktatási intézmények működési, felvételi körzethatárairól, valamint gyermek és tanuló elhelyezési szabályairól az alábbiak szerint dönt:

1.1

Valamennyi szentendrei lakos gyermekét elhelyezi önkormányzati óvodáiban, iskoláiban figyelembe véve a nem önkormányzati fenntartású közoktatási intézmények férőhelyeit is, a nem helyi igényeket a jegyzői felülvizsgálat következtében engedélyezi akkor, ha minden szentendrei igény teljesült.

1.2. 

A férőhely hiányában esetleg elutasított jelentkező óvodásokat Szentendre Város Óvodai Intézménye Villasori Tagóvodája, Szentendre Város Óvodai Intézménye Hétszínvirág Tagóvodája köteles fogadni, a férőhely hiányában elutasított iskolásokat a Barcsay Jenő Általános Iskola és az Izbégi Általános Iskola fogadja, ezen intézmények biztosítják a kötelező felvételt városunk területén.
Felelős:     Polgármester, jegyző, intézményvezetők

Határidő: 2008. 03. 30.

2. 

A fenntartó az óvodai és iskolai működési, felvételi körzetek működtetéséhez a törvényi elvárásokat is követő, kiegészítő szabályokat határoz meg  a következő prioritás szerint, mely a tagintézményekre is vonatkozik:
Az intézmények azokat a jelentkezőket vegyék fel:

· akik lakcímkártyájuk szerint szentendrei lakosok, és az adott intézményt gyalogosan, egyedül is meg tudják közelíteni,

· az intézményhez közel lakó halmozottan hátrányos helyzetű jelentkezők előnyt élveznek,

· az induló óvodai csoportok és elsős osztályok tekintetében az arányos terhelésre ügyeljenek az intézmények - minimum - a törvényi elvárásként meghatározott átlaglétszámot, lehetőleg mindenhol biztosítani kell,

· a két főnek számító, beilleszkedési, tanulási, magatartási nehézséggel küzdő (röviden, BTMN) jelentkezőt az „azonos megterhelés” elvének figyelembe vételével helyezzék el az intézmények, 

· a testvérek egy intézményben történő elhelyezése akkor szempont, ha a család még mindig Szentendrén él, illetve a testvér még alsótagozatos,

· azon tanulókat, akik az iskolabusz járatok közelében laknak, és ezzel átszállás nélkül meg tudják közelíteni a távolabbi iskolákat, a Barcsay és az Izbégi iskola fogadja, vagy, amennyiben helyhiány miatt valamelyik iskola nem tudja felvenni, ide átirányítható,

· azon tanulókat, akik az északi városrészrészről érkeznek, ahonnan csak a távolsági buszt tudják gyalog elérni lakhelyükről, a belvárosi iskoláknak kell fogadni.

Felelős:    Polgármester, intézményvezetők

Határidő: 2008. 03. 30.

3. 

A fenntartó, a sajátos nevelési igényű helyi jelentkezőket a közoktatási intézmények alapító okirataiban a megnevezett sajátos feladatok végzésére kijelölt iskolákban, óvodában engedélyezi elhelyezni. Kijelölt intézmények: Szentendre Város Óvodai Intézménye, Barcsay Jenő Általános Iskola, Templomdombi Általános Iskola.
Felelős:    Polgármester, intézményvezetők

Határidő: 2008. 03. 30.

4. 
Szentendre Város Önkormányzat Képviselő-testülete a közoktatási intézmények felvételi, működési körzethatárainak alakításáról, valamint a tanulók és gyermekek elhelyezési szabályaira korábban hozott határozatait  - 24/1999. (II.16.) Kt. sz. határozat, 37/2003. (III. 11.) Kt. sz. határozat, 52/2003. (III. 25.) Kt. sz. határozat, 68/2003. (IV. 08.) Kt. sz. határozat 9. 10. pontját  – visszavonja.
Felelős:    Polgármester

Határidő: 2008. március 30.


dr. Dietz Ferenc    s. k. 
dr. Molnár Ildikó  s. k. 

polgármester
jegyző

Kapja:

1.  Önkormányzati és Szervezési Iroda – irattár
2.  Oktatási referens – intézkedésre, általa az intézményvezetők 

3.  Közgazdasági és Vagyon Iroda, pénzügyi  csoport - intézkedésre 

4.  A Képviselő-testület tagjai  - Weboldalon.

Közzétéve a GroupWise-on és a Weboldalon.

A kiadmány hiteléül:
Szentendre, 2008. február 13.

Ancsin  Mária

jegyzőkönyvvezető

